Publication: Magyar Közlöny
Issue: MK-1998-10 (Year: 1998, Number: 10)
Era: 1990-2004
Section: 1993. évi LXXIX. törvény (a továbbiakban: közoktatásról
Paragraph Index: 615

(3) Abban az esetben, ha van olyan — a közoktatásról szóló törvény 97. §-ának (2) bekezdése szerint a Közoktatáspolitikai Tanács titkárságára bejelentkezett — pedagógus szakmai szervezet, amelynek működési területét érintik a könyv által feldolgozott ismeretek, bírálóként — ha a pedagógus szakmai szervezet a jegyzéket az Országos Köznevelési Tanács részére megadta — a jegyzékben szereplő gyakorló pedagógust kell felkérni. Abban az esetben, ha a pedagógusképzésben érdekelt felsőoktatási intézmények a jegyzéket elkészítik, és az Országos Köznevelési Tanácshoz eljuttatják, az adott szakterület tudományának képviselői közül a pedagógusképzésben érdekelt felsőoktatási intézmények által elkészített jegyzékben szereplő szakértőt — ha van olyan, akinek a szakterületébe tartoznak a könyv által feldolgozott ismeretek — kell bírálónak felkérni. E rendelkezéseket nem lehet alkalmazni, ha a felkérésre az összeférhetetlenségre vonatkozó rendelkezések miatt nincs lehetőség.

Source: https://magyarkozlony.hu/hivatalos-lapok/06a2dc811a7c53d9314916cf7c37ccffd00d32a5/dokumentumok/7f882d0053d6b2f1ebf2361f1fa32395aedd2a79/letoltes